stanford-oval/wikipedia huggingface dataset:
ความแข็งแกร่งของรหัสผ่าน
ความถูกต้องของรหัสผ่านที่เดา > การใช้งานได้และการทำให้เกิดผล

เพราะคีย์บอร์ดในประเทศต่าง ๆ อาจจะต่าง ๆ กัน ดังนั้น ชุดอักขระแอสกีที่แสดงผลได้ 94 ตัว บางทีก็อาจจะใช้ไม่ได้ทุกที่ 
ซึ่งเป็นปัญหากับผู้เดินทางไปต่างประเทศ ผู้ต้องลงชื่อเข้าบัญชีในระบบประเทศของตนโดยใช้คีย์บอร์ดประจำพื้นที่ 
อุปกรณ์มือถือเป็นจำนวนมากเช่น แท็บเล็ตคอมพิวเตอร์และสมาร์ทโฟน ต้องใช้ปุ่มเปลี่ยนแป้นที่ซับซ้อน หรือไม่ก็จะต้องเปลี่ยนแอปเพื่อให้ใส่อักษรพิเศษได้
โปรแกรมพิสูจน์ตัวจริงจะต่าง ๆ กันในเรื่องอักขระที่อนุญาตให้ใช้ในรหัสผ่าน
บางอย่างจะปฏิบัติต่ออักษรเล็กใหญ่เท่ากัน บางอย่างไม่ยอมรับสัญลักษณ์บางอย่าง 
ในทศวรรษที่ผ่าน ๆ มา ระบบมักจะยอมรับตัวอักษรในรหัสผ่านได้เพิ่มขึ้น แต่ก็ยังอาจจำกัดอยู่ดี 
อนึ่ง ความยาวของรหัสผ่านที่อนุญาตยังต่าง ๆ กันอีกด้วย
เมื่อนำไปปฏิบัติ รหัสผ่านจะต้องดูพอสมเหตุสมผลและพอใช้ได้สำหรับผู้ใช้ โดยยังต้องแข็งแกร่งพอ 
รหัสผ่านที่ยากเกินไปก็จะจำไม่ได้ ดังนั้น จึงต้องเขียนบันทึกไว้ ซึ่งบางท่านพิจารณาว่าเสี่ยงต่อความมั่นคง
บางท่านก็อ้างว่าการบังคับให้ผู้ใช้ต้องจำรหัสผ่านโดยไม่มีตัวช่วย ก็จะทำให้ได้แต่รหัสผ่านที่อ่อนแอ ดังนั้น จึงเสี่ยงต่อความมั่นคงยิ่งกว่า 
ตามผู้เขียนโปรแกรมจัดการรหัสผ่านเป็นคนแรกคือ บรูซ ชไนเออร์ คนโดยมากรักษาความปลอดภัยของกระเป๋าตังค์ของตนได้ ดังนั้น จึงเป็นที่เก็บรหัสผ่านที่ดี
บิตเอนโทรปีตามความจำเป็น

บิตเอนโทรปีอย่างต่ำสุดที่จำเป็นจะขึ้นอยู่กับโมเดลการคุกคาม (threat model) ของแอปนั้น ๆ
แต่ถ้าไม่ขยายกุญแจก็จะต้องใช้รหัสผ่านที่มีเอนโทรปีสูงกว่า
เอกสารขอความเห็นปี 2005 ยกตัวอย่างโมเดลการคุกคามกับเอนโทรปีที่จำเป็นแต่ละอย่าง ๆ
แล้วได้คำตอบว่าต้องมีเอนโทรปี 29 บิตถ้าต้องรับมือกับการโจมตีทางออนไลน์เท่านั้น 
และมีถึง 96 บิตสำหรับใช้เป็นกุญแจในโปรแกรมเข้ารหัสลับเมื่อกุญแจที่ว่าต้องมั่นคงในระยะยาวและไม่ได้ขยาย
ในปี 2010 สถาบันการวิจัยจอร์เจียเทคทำการศึกษาเรื่องกุญแจที่ไม่ขยาย แล้วแนะนำให้ใช้รหัสผ่านสุ่มที่มีอักษร 12 ตัวเป็นอย่างต่ำ
ควรเข้าใจด้วยว่าเพราะคอมพิวเตอร์เร็วขึ้นเรื่อย ๆ ดังนั้น เพื่อจะป้องกันการโจมตีแบบออฟไลน์ บิตเอนโทรปีก็จะต้องเพิ่มขึ้นเรื่อย ๆ เช่นกัน
ค่าสูงจะใช้กับข้อบังคับที่เข้มงวดเมื่อเลือกกุญแจสำหรับเข้ารหัสลับ
ในปี 1999 โปรเจ็กต์ EFF DES cracker แฮ็กการเข้ารหัสแบบ DES ขนาด 56 บิตได้โดยไม่ถึงวันเมื่อใช้ฮาร์ดแวร์ที่ออกแบบเป็นพิเศษ
ในปี 2002 distributed.net แฮ็กกุญแจ 64 บิตภายใน 4 ปี 9 เดือนและ 23 วัน
ในปี 2011 distributed.net ประเมินว่า การแฮ็กกุญแจ 72 บิตโดยใช้ฮาร์ดแวร์ปัจจุบันจะใช้เวลา 45,579 วันหรือ 124.8 ปี
เมื่ออาศัยความรู้ความเข้าใจในข้อจำกัดของฟิสิกส์พื้นฐานปัจจุบัน คาดว่าจะไม่มีคอมพิวเตอร์ดิจิตัล (หรือเครือข่ายคอมพิวเตอร์) ที่สามารถแฮ็กการเข้ารหัสลับขนาด 256 บิตโดยใช้กำลัง
แต่คอมพิวเตอร์ควอนตัมจะสามารถทำได้หรือไม่ก็ยังไม่ชัดเจน แม้การวิเคราะห์ทางทฤษฎีแสดงว่าอาจเป็นไปได้
รหัสผ่านที่เข้มแข็ง > แนวทางสามัญ

แนวทางในการเลือกรหัสผ่านที่ดีปกติจะออกแบบให้เดารหัสผ่านได้ยากแม้เมื่อผู้โจมตีจะรู้ว่าผู้ใช้ได้สร้างรหัสผ่านอย่างไร
แนวทางสามัญที่องค์กรต่าง ๆ เสนอรวมทั้ง
ทั่วไปแนะนำให้ตั้งรหัสผ่านที่ยาวน้อยสุด 8 ตัวอักษร ผู้เชี่ยวชาญความมั่นคงทางไซเบอร์ของสหรัฐและสหราชอาณาจักร แนะนำให้ใช้รหัสผ่านที่ยาวและจำได้ง่าย แทนที่จะใช้รหัสสั้นแต่มีอักษรซับซ้อน
สร้างรหัสผ่านแบบสุ่มเมื่อเป็นไปได้
หลีกเลี่ยงรหัสผ่านเดียวกันที่ใช้ซ้ำ ๆ (เช่น กับบัญชีหลายบัญชี และ/หรือระบบหลายระบบ)
เลี่ยงตัวอักษรซ้ำ ๆ เลี่ยงตัวอักษรตามรูปแบบของคีย์บอร์ด การใช้คำในพจนานุกรม และการใช้ตัวอักษรและตัวเลขที่เป็นลำดับ
เลี่ยงการใช้ข้อมูลที่สัมพันธ์กับผู้ใช้ที่ปรากฏแล้วหรือจะปรากฏเป็นสาธารณะ เช่นชื่อผู้ใช้ ชื่อของบรรพบุรุษ และวันที่
เลี่ยงการใช้ข้อมูลที่เพื่อนร่วมงานหรือว่าคนที่รู้จักอาจจะรู้เกี่ยวกับผู้ใช้ เช่นชื่อญาติ ชื่อสัตว์เลี้ยง ชื่อคนรักทั้งปัจจุบันและอดีต หรือข้อมูลอัตชีวประวัติ เช่น หมายเลขบัตรประชาชน ชื่อบรรพบุรุษ หรือวันที่
เลี่ยงรหัสผ่านผสมที่เอาส่วนประกอบอันอ่อนแอดังที่กล่าวมาแล้วมาผสมแบบง่าย ๆ
แม้การบังคับให้ใช้อักษรตัวเล็กตัวใหญ่ ตัวเลข และสัญลักษณ์ในรหัสผ่านจะเป็นนโยบายที่สามัญ แต่จริง ๆ พบว่า นี่ลดความมั่นคงของรหัสผ่าน ทำให้เจาะเอาได้ง่ายกว่า 
โดยงานวิจัยแสดงว่าการใช้อักษรต่าง ๆ ตามที่ว่าสามารถเดาได้ง่าย
ในสหรัฐและสหราชอาณาจักร
เจ้าหน้าที่ด้านความมั่นคงทางไซเบอร์ของรัฐแนะนำไม่ให้บังคับใช้นโยบายรหัสผ่านตามที่ว่า 
สัญลักษณ์ที่ซับซ้อนยังทำให้รหัสผ่านจำได้ยากยิ่งกว่า ซึ่งทำให้ต้องเขียนบันทึกเพิ่มขึ้น ตั้งรหัสผ่านใหม่บ่อยขึ้น ใช้รหัสผ่านซ้ำ ๆ กันยิ่งขึ้น ทั้งหมดล้วนแต่ลดความมั่นคง จริง ๆ ไม่ได้เพิ่ม 
ต่อมาผู้แต่งกฎเกณฑ์ความซับซ้อนของรหัสผ่านจึงขอโทษและยอมรับว่ากฎที่ตั้งขึ้นลดความมั่นคงลงดังที่งานวิจัยได้พบ 
ซึ่งเป็นสิ่งที่สื่อรายงานอย่างกว้างขวางในปี 2017
นักวิจัยความมั่นคงออนไลน์
และที่ปรึกษาต่าง ๆ ต่างก็สนับสนุนข้อเปลี่ยนแปลงดังกล่าว
ว่าเป็นคำแนะนำการปฏิบัติที่ดีสุดในเรื่องรหัสผ่าน
มีแนวทางปฏิบัติบางอย่างที่แนะนำไม่ให้เขียนบันทึกรหัสผ่าน แต่แนวทางอื่น ๆ ก็ให้ข้อสังเกตว่าผู้ใช้มักจะมีรหัสผ่านจำนวนมาก ดังนั้นจึงแนะนำให้เขียนรหัสผ่านเมื่อเก็บไว้ในที่ปลอดภัย 
ไม่ใช่ติดไว้กับจอภาพ หรือไว้ในลิ้นชักที่ไม่ได้ล็อก
ศูนย์ความมั่นคงไซเบอร์แห่งชาติสหราชอาณาจักรแนะนำให้ใช้โปรแกรมจัดการรหัสผ่าน
เว็บไซต์หรือคีย์บอร์ดอาจจำกัดชุดอักขระที่ใช้ได้กับรหัสผ่าน
รหัสผ่านที่เข้มแข็ง > ตัวอย่างรหัสผ่านที่อ่อนแอ

เหมือนกับวิธีป้องกันความปลอดภัยอื่น ๆ รหัสผ่านจะแข็งแกร่งไม่เท่ากัน 
บางรหัสก็จะอ่อนแอกว่า
ยกตัวอย่างเช่น การแฮ็กคำในพจนานุกรม กับการแฮ็กคำที่ทำให้ยุ่งเหยิงขึ้นบ้าง (เช่น แทนที่อักษรด้วยตัวเลขซึ่งเป็นวิธีการที่สามัญอย่างหนึ่ง)
อาจจะต้องใช้เวลาเพิ่มขึ้นเพียงไม่กี่วินาที จึงไม่ได้เพิ่มความแข็งแกร่งอะไร 
ตัวอย่างด้านล่างแสดงวิธีการสร้างรหัสผ่านที่อ่อนแอซึ่งล้วนแต่มีรูปแบบง่าย ๆ ทำให้ได้รหัสผ่านที่มีเอนโทรปีต่ำ ซึ่งสามารถเจาะได้ง่าย ๆ
รหัสผ่านโดยปริยาย (ที่หมายให้เปลี่ยนเมื่อติดตั้งระบบ) เช่น password, default, admin, guest รายการรหัสผ่านโดยปริยายพบได้ทั่วไปทางอินเทอร์เน็ต
รหัสผ่านที่นำไปใช้อีก คือรหัสผ่านหนึ่งควรใช้เฉพาะกับบัญชีหนึ่งเท่านั้น การเปลี่ยนรหัสผ่านเพียงเล็กน้อย เช่นเปลี่ยนอักษรไม่กี่ตัว ตัวเลขไม่กี่ตัว ไม่ได้เพิ่มความมั่นคงเพียงพอให้นำไปใช้อีก
คำในพจนานุกรมต่าง ๆ เช่น ในภาษาอังกฤษ คือ chameleon, RedSox, sandbags, bunnyhop!, IntenseCrabtree แต่ก็รวมคำในพจนานุกรมที่ไม่ใช่ภาษาอังกฤษด้วย
คำที่ตามด้วยตัวเลข เช่น password1, deer2000, john1234 ซึ่งสามารถแฮ็กได้อย่างรวดเร็ว
คำที่ทำอำพรางแบบง่าย ๆ เช่น p@ssw0rd, l33th4x0r, g0ldf1sh ซึ่งก็แฮ็กได้อย่างรวดเร็วเหมือนกัน ยกตัวอย่างเช่นรหัสผ่านของแอดมินสำหรับผู้ประกอบการรับรองโดเมน DigiNotar เมื่อถูกแฮ็กรายงานว่าเป็น Pr0d@dm1n เหตุการณ์นี้ต่อมานำไปสู่การล้มละลายของบริษัท
คำซ้อน เช่น crabcrab, stopstop, treetree, passpass
ลำดับแป้นพิมพ์บนคีย์บอร์ด เช่น qwerty, 123456, asdfgh รวมทั้งลำดับแนวเฉียงและลำดับแนวกลับ เช่น qazplm, ytrewq
ลำดับตัวเลขที่รู้จักกันดีเช่น 911(9-1-1, 9/11), 314159...(พาย), 27182...(e), 112 (1-1-2)
ข้อมูลระบุตัวตน เช่น jsmith123, 1/1/1970, 555-1234, ชื่อผู้ใช้/บัญชี
รหัสผ่านอ่อนแอซึ่งไม่ใช่ภาษาอังกฤษ เช่น contraseña (สเปน) และ ji32k7au4a83 (ภาษาจีน)
ข้อมูลเกี่ยวกับบุคคลเช่น เลขทะเบียนรถ เลขบัตรประชาชน เบอร์โทรศัพท์ทั้งปัจจุบันและอดีต หมายเลขนักเรียนนักศึกษา ที่อยู่ปัจจุบัน ที่อยู่ในอดีต วันเกิด ทีมกีฬา ชื่อ/ชื่อเล่น/วันเกิดของญาติ/สัตว์เลี้ยง ทั้งหมดสามารถเจาะได้ง่าย ๆ หลังจากตรวจดูรายละเอียดของบุคคล
วันที่ เพราะมีรูปแบบที่ทำให้รหัสผ่านอ่อนแอ
ชื่อสถานที่ต่าง ๆ ที่รู้จักกันดีเช่น นิวยอร์ก เทกซัส จีน ลอนดอน
ชื่อยี่ห้อ คนดัง ทีมกีฬา กลุ่มนักดนตรี รายการทีวี ภาพยนตร์
รหัสผ่านสั้น ๆ แม้จะไม่มีจุดอ่อนดังกล่าว แต่ถ้าสั้นเกินไปก็จะแฮ็กได้ง่าย
มีเหตุอื่น ๆ อีกที่ทำให้รหัสผ่านอ่อนแอ
ขึ้นอยู่กับการโจมตีว่ามีประสิทธิภาพแค่ไหน 
หลักสำคัญก็คือรหัสผ่านควรจะมีเอนโทรปีสูง ซึ่งทั่วไปก็คือความสุ่มของรหัสผ่าน ไม่ควรได้มาจากรูปแบบที่เหมือนกับฉลาด ไม่ควรมีข้อมูลระบุผู้ใช้ 
อนึ่ง บริการออนไลน์มักจะมีวิธีการกู้บัญชี ซึ่งถ้ามีจุดอ่อนและผู้โจมตีรู้วิธีก็อาจจะไม่ต้องพยายามแฮ็กรหัสผ่านเลย
รหัสผ่านที่เข้มแข็ง > แนวทางรหัสผ่านใหม่

บทความปี 2012 ในวารสารสมาคมคอมพิวเตอร์เอซีเอ็มเน้นให้ใช้ตัวอักษรตัวเล็ก ตัวใหญ่ และตัวเลข มีอักษร 8 ตัวหรือยิ่งกว่า
เพราะรหัสผ่านดังว่าสามารถทนการพยายามเดาเป็น 10 ล้านครั้ง/วินาทีได้นานถึง 252 วัน 
แต่จริง ๆ ถ้าใช้หน่วยประมวลผลกราฟิกส์ในเวลานั้นทำการ ก็จะใช้เวลาเพียงแค่ 9 ชั่วโมงโดยมีอัตราเดารหัสผ่านที่ 7,000 ล้านครั้ง/วินาที 
ส่วนรหัสผ่านที่ยาว 13 ตัวอักษรก็จะสามารถทนการพยายามเดาได้ถึง 900,000 ปี
ถ้าใช้เทคโนโลยีปี 2023 มาตรฐานรหัสผ่านตัวเล็ก ตัวใหญ่และตัวเลข 8 ตัว จะสามารถเดาได้ในไม่กี่ชั่วโมง 
รหัสผ่านยาว 13 ตัวอักษรจะใช้เวลาเดาเพียงไม่กี่ปี 
ดังนั้นจึงต้องเปลี่ยนความคิดใหม่ 
ปัจจุบันแนะนำให้ใช่รหัสผ่านที่มีตัวอักษร 13-16 ตัว 
โดยยังต้องเพิ่มใช้วิธีการพิสูจน์ตัวจริงด้วยปัจจัยหลายอย่างเป็นตัวเสริมความมั่นคงด้วย 
การสร้างโปรแกรมจัดการรหัสผ่านและการนำมาใช้อย่างแพร่หลาย ยังช่วยผู้ใช้ให้สามารถสร้างและเก็บรักษารหัสผ่านที่ยาว แข็งแกร่ง และใช้กับบัญชีหรือแอปเดี่ยว ๆ
นโยบายรหัสผ่าน

นโยบายรหัสผ่านเป็นแนวทางการเลือกรหัสผ่านที่ดีพอ 
โดยมีจุดประสงค์
ช่วยผู้ใช้ให้เลือกรหัสผ่านที่แข็งแกร่ง
ช่วยให้รหัสผ่านเหมาะสมกับสิ่งที่ต้องป้องกัน
ให้คำแนะนำแก่ผู้ใช้ในเรื่องการบริหารจัดการรหัสผ่าน
ให้คำแนะนำในการเปลี่ยนรหัสผ่านที่หายหรือว่าถูกแฮ็ก
ใช้แบล็กลิสต์เพื่อป้องกันไม่ให้ใช้รหัสผ่านที่อ่อนแอหรือเดาได้ง่าย
นโยบายรหัสผ่านก่อน ๆ มักจะระบุกลุ่มอักษรซึ่งรหัสผ่านจะต้องมี เช่น ตัวเลข สัญลักษณ์ ตัวเล็ก ตัวใหญ่ 
แม้จะยังมีใช้อยู่ แต่งานวิจัยก็ได้ชี้แล้วว่า เป็นข้อบังคับที่ไม่ปลอดภัย
ผู้เริ่มตั้งนโยบายนี้ดั้งเดิมก็เห็นด้วย
ทั้งองค์กรความมั่นคงทางไซเบอร์ของสหรัฐและสหราชอาณาจักรก็เห็นด้วย
กฎความซับซ้อนรหัสผ่านโดยมีสัญลักษณ์ที่บังคับใช้ แพลตฟอร์มหลัก ๆ เช่น กูเกิล
เฟซบุ๊ก
ก่อนหน้านี้ก็เคยใช้ 
แต่ต่อมาก็เลิกหลังพบว่าจริง ๆ ลดความมั่นคงเพราะมนุษย์กลับสร้างความเสี่ยงเพิ่ม 
การบังคับเรื่องความซับซ้อนจึงทำให้รหัสผ่านมีรูปแบบที่เดาได้ง่ายมาก เช่น ใส่ตัวเลขด้านหลังรหัสผ่าน ใช้เลข 3 แทนอักษร E เป็นต้น จึงทำให้เจาะได้ง่าย 
ดังนั้น นโยบายปัจจุบันจึงแนะนำให้ใช้รหัสผ่านที่ตัวอักษรไม่ซับซ้อนแต่ยาว (เป็นพาสเฟรซ) 
กฎบังคับให้ซับซ้อนยังเพิ่มค่าใช้จ่ายในการสนับสนุนผู้ใช้ ทำความรำคาญให้ผู้ใช้ และเป็นอุปสรรคไม่ให้ผู้ใช้เปิดบัญชี
นโยบายให้รหัสผ่านหมดอายุที่เคยใช้ก็พบว่าไม่ดีเหมือนกัน
ซึ่งต่อมารัฐบาลสหรัฐและสหราชอาณาจักรรวมทั้งบริษัทไมโครซอฟต์ก็เลิกใช้ทั้งหมด
การมีวันหมดอายุเคยคิดว่ามีประโยชน์ดังนี้
ถ้าประเมินว่ารหัสผ่านหนึ่ง ๆ สามารถเจาะได้ในร้อยวัน การหมดอายุเร็วกว่านั้นอาจจะทำให้ไม่มีเวลาเจาะพอ
ถ้ารหัสผ่านถูกแฮ็กเอาไปแล้ว การบังคับให้เปลี่ยนเป็นประจำอาจจะจำกัดช่วงเวลาที่ผู้โจมตีสามารถเข้าใช้บัญชี
แต่การหมดอายุของรหัสผ่านกลับมีข้อเสียว่า
การให้ผู้ใช้เปลี่ยนรหัสผ่านบ่อย ๆ ทำให้ใช้รหัสผ่านที่ง่าย ๆ และอ่อนแอ
ถ้ามีรหัสผ่านที่แข็งแกร่งอยู่แล้ว ก็ไม่มีเหตุผลที่จะเปลี่ยน การเปลี่ยนอาจจะทำให้ได้รหัสผ่านที่แข็งแกร่งน้อยลง
ผู้โจมตีน่าจะใช้รหัสผ่านที่เจาะได้อย่างทันทีเพื่อติดตั้งประตูหลังกับระบบโดยผ่านกระบวนการเพิ่มสิทธิพิเศษ หลังจากทำอย่างนี้ได้แล้ว การเปลี่ยนรหัสผ่านก็จะไม่สามารถป้องกันผู้โจมตีไม่ให้เข้าถึงระบบนั้น ๆ
นโยบายรหัสผ่าน > การสร้างและบริหารรหัสผ่าน

รหัสผ่านซึ่งเจาะได้ยากที่สุดสำหรับชุดอักขระและความยาวหนึ่ง ๆ จะเป็นสายอักขระที่เลือกอักษรโดยสุ่ม
ถ้ายาวพอก็จะทนต่อการโจมตีด้วยกำลังเพราะมีอักษรหลายตัว และการโจมตีแบบเดาเพราะมีค่าเอนโทรปีสูง
แต่ก็จะจำได้ยาก 
ดังนั้น การบังคับจะเพิ่มโอกาสให้ผู้ใช้เขียนบันทึกรหัสผ่าน เก็บไว้ในอุปกรณ์เคลื่อนที่ หรือแชร์กับคนอื่น ๆ เพื่อกันการจำไม่ได้ 
แม้บางคนจะพิจารณาว่าวิธีการจำรหัสผ่านเหล่านี้เพิ่มความเสี่ยงทางความมั่นคง คนอื่น ๆ ก็คิดว่า เป็นไปไม่ได้ที่จะหวังให้ผู้ใช้จำรหัสผ่านที่ซับซ้อนสำหรับบัญชีที่มีเป็นโหล ๆ 
ยกตัวอย่างเช่นในปี 2005 ผู้เชี่ยวชาญทางความมั่นคง บรูซ ชไนเออร์ แนะนำให้เขียนบันทึกรหัสผ่านดังนี้
กล่าวง่าย ๆ ก็คือ เราไม่สามารถจำรหัสผ่านที่ดีพอเพื่อป้องกันการโจมตีด้วยพจนานุกรม แต่จะปลอดภัยกว่าถ้าเลือกรหัสผ่านซึ่งยากเกินที่จะจำได้แล้วเขียนบันทึก  เราทุกคนสามารถเก็บกระดาษชิ้นเล็ก ๆ ให้ปลอดภัยได้ดี ผมแนะนำให้ทุกคนเขียนรหัสผ่านของตนในกระดาษชิ้นเล็ก ๆ แล้วเก็บไว้กับกระดาษที่มีค่าชิ้นเล็กอื่น ๆ คือในกระเป๋าตังค์
วิธีการต่าง ๆ ดังต่อไปนี้อาจเพิ่มการยอมรับใช้รหัสผ่านที่แข็งแกร่งได้ถ้าดำเนินการอย่างระมัดระวัง
โปรแกรมฝึกหัด โดยให้เข้าโปรแกรมอีกถ้าไม่ทำตามนโยบายรหัสผ่าน (เช่น รหัสผ่านหาย รหัสผ่านไม่ดี เป็นต้น)
ลดจำนวนหรือกำจัดการให้เปลี่ยนรหัสผ่านเพราะหมดอายุสำหรับผู้ที่ใช้รหัสผ่านที่แข็งแกร่ง มีโปรแกรมประเมินความแข็งแกร่งอย่างคร่าว ๆ ของรหัสผ่านซึ่งสามารถใช้เมื่อตั้งหรือเปลี่ยนรหัสผ่าน
ให้แสดงข้อมูลว่าได้ลงชื่อใช้บัญชีครั้งสุดท้ายเมื่อไร โดยหวังว่าผู้ใช้จะเห็นการลงชื่อเข้าบัญชีที่ไม่ได้อนุญาต ซึ่งแสดงว่ารหัสผ่านอาจจะถูกแฮ็ก
มีระบบอัตโนมัติที่ให้ผู้ใช้กู้รหัสผ่าน ซึ่งช่วยลดการติดต่อกับแอดมินเพื่อให้ช่วย แต่ปัญหาก็คือระบบกู้รหัสผ่านบางอย่างก็มีจุดอ่อนของตน ๆ เช่น ถ้าใช้การถามคำถามง่าย ๆ เกี่ยวกับผู้ใช้ ก็อาจเดาคำตอบได้ง่าย ซึ่งทำให้ผู้โจมตีสามารถใช้ระบบกู้รหัสผ่านตั้งแต่ต้นเพื่อเลี่ยงการแฮ็กรหัสผ่านที่แข็งแกร่ง
ให้ใช้แต่รหัสผ่านที่สร้างโดยสุ่มซึ่งผู้ใช้ไม่สามารถเปลี่ยนได้ หรืออย่างน้อยก็ให้เป็นตัวเลือกอย่างหนึ่ง
นโยบายรหัสผ่าน > วิธีการจำ

นโยบายรหัสผ่านบางครั้งจะแนะนำวิธีการจำรหัสผ่าน
ให้หาวลีช่วยจำแล้วใช้สร้างรหัสผ่าน ซึ่งเกือบจะเหมือนสุ่มแต่ก็ยังจำได้ง่าย เช่นการใช้อักษรตัวแรกของคำแต่ละคำในวลีที่จำได้ง่าย งานวิจัยประเมินว่าความแข็งแกร่งของรหัสผ่านดังว่าอยู่ที่ประมาณ 3.7 บิตต่ออักษร เทียบกับ 6.6 บิตต่ออักษรของรหัสผ่านที่เลือกอักษรโดยสุ่มจากชุดอักขระแอสกีที่แสดงผล วลีที่ตลกหรือเหลวไหลอาจจะจำได้ง่ายกว่า วิธีอีกอย่างเพื่อสร้างรหัสผ่านสุ่มและจำได้ง่ายก็คือใช้คำสุ่ม (เช่น ไดซ์แวร์) หรือพยางค์สุ่มจากรายการ
การตั้งเรื่องช่วยจำรหัสผ่าน โดยไม่ต้องเป็นเรื่องที่สมเหตุสมผล เพียงแต่ให้จำได้ ซึ่งช่วยให้ได้รหัสผ่านที่เป็นสุ่มจริง ๆ
การสร้างรหัสผ่านโดยเป็นรูป คืออาศัยลำดับแป้นพิมพ์ที่กด ไม่ต้องใส่ใจว่าเป็นตัวอักษรอะไร เช่น !qAsdE#2 มีรูปเป็นสี่เหลี่ยมขนมเปียกปูนสำหรับคีย์บอร์ดสหรัฐ วิธีนี้มีชื่อว่า PsychoPass แต่รหัสผ่านดังกล่าวก็แข็งแกร่งน้อยกว่าที่นับตามจำนวนอักษร เพราะอักษรแต่ละตัวจริง ๆ ไม่ได้เป็นอิสระจากตัวก่อน อนึ่ง ลำดับอักษรดังว่าก็มักจะรวมอยู่ในพจนานุกรมรหัสผ่าน แต่นักวิจัยก็ได้เสนอวิธีการปรับปรุงวิธีนี้ให้ดีขึ้น
การใช้รูปแบบรหัสผ่าน แต่ไม่ว่าจะเป็นรูปแบบใด ๆ ก็จะทำให้เดาได้ง่ายขึ้น ไม่ว่าจะเดาโดยระบบอัตโนมัติหรือไม่
ยกตัวอย่างเช่นมีรูปแบบรหัสผ่านที่ใช้อักษรโรมันโดยไม่ไวตัวเล็กตัวใหญ่ คือ พยัญชนะ สระ พยัญชนะ พยัญชนะ สระ พยัญชนะ ตัวเลข ตัวเลข (เช่น pinray45) รูปแบบการสลับพยัญชนะกับสระหมายให้ออกเสียงรหัสผ่านได้ ดังนั้น จึงจำได้ง่ายกว่า แต่รูปแบบดังกล่าวก็ลดเอนโทรปีของรหัสผ่านเป็นอย่างมาก ทำให้การโจมตีด้วยกำลังมีประสิทธิภาพยิ่งกว่ามาก ถึงกระนั้น จนถึงเดือนตุลาคม 2005ตุลาคม 2005 เจ้าหน้าที่ของรัฐในสหราชอาณาจักรก็ยังได้คำแนะนำให้ใช้รหัสผ่านในรูปแบบนี้[ต้องการอ้างอิง]
โปรแกรมจัดการรหัสผ่าน

บทความหลัก: โปรแกรมจัดการรหัสผ่าน
วิธีการผ่อนผันการบันทึกรหัสผ่านก็คือให้เก็บไว้ในโปรแกรมจัดการรหัสผ่าน ซึ่งอาจรวมแอปต่างหาก รวมส่วนขยายเว็บบราวเซอร์ หรือเป็นตัวเก็บรหัสผ่านของระบบปฏิบัติการเอง
นี่ทำให้ผู้ใช้สามารถมีรหัสผ่านเป็นร้อย ๆ โดยต้องจำรหัสผ่านเพียงแค่รหัสเดียว คือที่ใช้เปิดฐานข้อมูลที่เข้ารหัสลับไว้
ดังนั้น จึงควรสร้างรหัสผ่านเดี่ยวนี้ให้แข็งแกร่งและเก็บรักษาไว้เป็นอย่างดี 
โปรแกรมบางอย่างมีตัวสร้างรหัสผ่านสุ่มที่มั่นคงตามหลักวิทยาการเข้ารหัสลับ โดยบางตัวก็คำนวณค่าเอนโทรปีของรหัสผ่านที่สร้างได้ด้วย 
โปรแกรมที่ดีจะมีการป้องกันที่ทนทานต่อการโจมตีต่าง ๆ เช่น การบันทึกแป้นพิมพ์ การบันทึกคลิปบอร์ด และการสอดแนมดูข้อมูลความจำของคอมพิวเตอร์โดยวิธีต่าง ๆ
ดูเพิ่ม

พาสเฟรซ
ฟิชชิง
ช่องโหว่ (คอมพิวเตอร์)
Keystroke logging
แหล่งข้อมูลอื่น

RFC 4086: Randomness Requirements for Security
Password Patterns:The next generation dictionary attacks
จอห์น สแลตเทอรี

| จอห์น สแลตเทอรี |
| --- | --- |
Slattery in 2008
เกิด: John M. Slattery Jr.  (1962-08-13) 13 สิงหาคม ค.ศ. 1962 (62 ปี) Boston, Massachusetts, U.S.
การศึกษา: Catholic University (BFA)
อาชีพ: Actor, director
ปีปฏิบัติงาน: 1989–present
คู่สมรส: Talia Balsam (สมรส 1998)
บุตร: 1
จอห์น เอ็ม. สแลตเทอรี จูเนียร์ (อังกฤษ: John M. Slattery Jr.; เกิด 13 สิงหาคม พ.ศ. 2505)  เป็นนักแสดงและผู้กำกับชาวอเมริกัน ซึ่งเป็นที่รู้จักกันดีในบทบาทของ Roger Sterling ในซีรีส์ดรามาเรื่อง Mad Men ของ AMC
เทศบาลเมืองอำนาจเจริญ

บทความนี้เกี่ยวกับเทศบาลเมือง สำหรับความหมายอื่น ดูที่ อำนาจเจริญ (แก้ความกำกวม)
| เทศบาลเมืองอำนาจเจริญ |
| --- | --- |
เทศบาลเมือง
สนามกีฬาจังหวัดอำนาจเจริญ
   ตรา
ทม.อำนาจเจริญที่ตั้งของเทศบาลเมืองอำนาจเจริญแสดงแผนที่จังหวัดอำนาจเจริญทม.อำนาจเจริญทม.อำนาจเจริญ (ประเทศไทย)แสดงแผนที่ประเทศไทย
พิกัด: 15°51′N 104°38′E﻿ / ﻿15.850°N 104.633°E﻿ / 15.850; 104.633
ประเทศ:  ไทย
จังหวัด: อำนาจเจริญ
อำเภอ: เมืองอำนาจเจริญ
จัดตั้ง: 1 มกราคม 2538
การปกครอง
 • นายกเทศมนตรี: ณัฐพงศ์ ตั้งสกุลกุลพัฒน์
พื้นที่
 • ทั้งหมด: 38 ตร.กม. (15 ตร.ไมล์)
ประชากร (2560)
 • ทั้งหมด: 25,964 คน
 • ความหนาแน่น: 683.26 คน/ตร.กม. (1,769.6 คน/ตร.ไมล์)
รหัส อปท.: 04370102
ทางหลวง:  
ที่อยู่ สำนักงาน: สำนักงานเทศบาลเมืองอำนาจเจริญ ถนนสุขาภิบาล 1 ตำบลบุ่ง อำเภอเมืองอำนาจเจริญ จังหวัดอำนาจเจริญ 37000
โทรศัพท์: 045-511328-3 ต่อ 124
โทรสาร: 045-511982-3
เว็บไซต์: amnatcharoencity.go.th//
 ส่วนหนึ่งของสารานุกรมประเทศไทย
อำนาจเจริญ เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในเขตอำเภอเมืองอำนาจเจริญ จังหวัดอำนาจเจริญ มีพื้นที่ครอบคลุมบางส่วนของตำบลบุ่ง ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดอำนาจเจริญ มีประชากรในปี พ.ศ. 2560 จำนวน 25,964 คน
ประวัติ

เดิมเป็น สุขาภิบาลบุ่ง อยู่ในอำเภออำนาจเจริญ จังหวัดอุบลราชธานี ต่อมาได้มีพระราชบัญญัติจัดตั้งจังหวัดใหม่ คือ จังหวัดอำนาจเจริญ ด้วยผลของกฎหมายดังกล่าว จึงมีพระราชกฤษฎีกาจัดตั้ง เทศบาลเมืองอำนาจเจริญ ขึ้นเมื่อ พ.ศ. 2537 มีผลบังคับใช้วันที่ 1 มกราคม พ.ศ. 2538[ต้องการอ้างอิง]
ที่ตั้งและอาณาเขต

เทศบาลเมืองอำนาจเจริญตั้งอยู่ตำบลบุ่ง อำเภอเมืองอำนาจเจริญ จังหวัดอำนาจเจริญ มีพื้นที่ครอบคลุมตำบลบุ่งบางส่วน จำนวน 30 ชุมชน รวมพื้นที่ 38 ตารางกิโลเมตร มีอาณาเขตดังนี้
ทิศเหนือ ติดต่อกับสะพานห้วยชัน ตำบลโนนหนามแท่ง อำเภอเมืองอำนาจเจริญ
ทิศใต้ ติดต่อกับสะพานห้วยไร่ ตำบลไก่คำ อำเภอเมืองอำนาจเจริญ
ทิศตะวันออก ติดต่อกับสะพานดอนหวาย ตำบลห้วยไร่ อำเภอเมืองอำนาจเจริญ
ทิศตะวันตก ติดต่อกับสะพานห้วยนาค ตำบลโนนโพธิ์ อำเภอเมืองอำนาจเจริญ
ตราสัญลักษณ์

เป็นดวงตราที่บรรจุอยู่ภายในวงกลม ด้านบนเป็นรูปเป็นรูปพระมงคลมิ่งเมืองประทับบนดอกบัว เปล่งรัศมีแห่งธรรม ซึ่งเป็นเครื่องหมายยึดเหนี่ยวทางด้านจิตใจของประชาชนในเขตเทศบาล โดยมีต้นตะเคียนหินพร้อมเทพพยดาปกปักรักษา
ประชากร

ประชากรเทศบาลเมืองอำนาจเจริญ มีประชากรรวมทั้งสิ้น 26,496 คน เป็นประชากรชาย 12,882 คน ประชากรหญิง 13,614 คน จำนวนผู้มีสิทธิเลือกตั้ง 18,999 คน เป็นชาย 9,147 คน เป็นหญิง 9,852 คน (ที่มา : งานทะเบียนราษฎร สำนักงานเทศบาลเมืองอำนาจเจริญ (21 เมษายน พ.ศ. 2554))
มีผู้นับถือศาสนาพุทธ ร้อยละ 99.48 ของประชากรทั้งหมดในเขตเทศบาล โดยมีวัด จำนวน 11 วัด ผู้นับถือศาสนาคริสต์ ร้อยละ 0.51 ของประชากรทั้งหมดในเขตเทศบาล โดยมีโบสถ์คริสต์ จำนวน 3 แห่ง และผู้นับถือศาสนาอื่น ๆ ร้อยละ 0.01 ของประชากรทั้งหมดในเขตเทศบาล
ชุมชนจำนวน 31 ชุมชน จำนวนบ้าน 9,590 หลังคาเรือน จำนวนประชากรรวม 26,179
เศรษฐกิจ

ประชาชนส่วนใหญ่ประกอบอาชีพทำนา และปลูกผักสวนครัวอื่น ๆ โดยมีย่านชุมชน หนาแน่น อยู่ตรงบริเวณสี่แยกไฟแดง ถนนอรุณประเสริฐกับถนนชยางกูร เป็นย่านธุรกิจการค้า ค้าปลีก ค้าส่ง ตลาดสด โรงแรม ธนาคาร รายได้ต่อหัวของประชากร 29,474 บาทต่อคนต่อปี
วัฒนธรรม

ประเพณีท้องถิ่นสำคัญ คือ ประเพณีฮีตสิบสอง คลองสิบสี่ ซึ่งยึดถือปฏิบัติสืบต่อกันมา เช่น งานบุญข้าวจี่ งานบุญเดือนสิบสอง ฯลฯ
โครงสร้างพื้นฐาน > สถานศึกษา

สถานศึกษาในสังกัดเทศบาลเมืองอำนาจเจริญ มีจำนวน 6 แห่ง ได้แก่ โรงเรียนเทศบาล 1 วัดเทพมงคล โรงเรียนเทศบาลเมืองอำนาจเจริญ (พุทธอุทยาน) โรงเรียนสาธิตเทศบาลเมืองอำนาจเจริญ ศูนย์พัฒนาเด็กเล็กวัดเทพมงคล ศูนย์พัฒนาเด็กเล็กเทศบาลเมืองอำนาจเจริญ และศูนย์พัฒนาเด็กเล็กบ้านดอนหวาย สถานศึกษาสังกัดสำนักงานคณะกรรมการการศึกษาขั้นพื้นฐาน จำนวน 6 แห่ง ได้แก่ โรงเรียนอำนาจเจริญ โรงเรียนอนุบาลอำนาจเจริญ โรงเรียนเมืองอำนาจเจริญ โรงเรียนไทยรัฐวิทยา 91 (บ้านโคกจั๊กจั่น) โรงเรียนบ้านโนนจาน โรงเรียนบ้านดอนแดง สถานศึกษาเอกชน จำนวน 4 แห่ง ได้แก่ โรงเรียนเจริญวิทยา โรงเรียนอนุบาลนพเก้า โรงเรียนอนุบาลบ้านเสาวภาคย์  วิทยาลัยอาชีวศึกษาโปลีเทคอำนาจเจริญ สถานศึกษาสังกัดสำนักงานพระพุทธศาสนาแห่งชาติ จำนวน 2 แห่ง ได้แก่ โรงเรียนพระปริยัติธรรมวัดสำราญนิเวศ โรงเรียนพระปริยัติธรรมวัดอำนาจเจริญ
โครงสร้างพื้นฐาน > สาธารณสุข

โรงพยาบาลในเขตพื้นที่ จำนวน 1 แห่ง คือ โรงพยาบาลอำนาจเจริญ ขนาด 270 เตียง และมีศูนย์บริการสาธารณสุข จำนวน 3 แห่ง
โครงสร้างพื้นฐาน > การคมนาคม

ภายในเขตเทศบาลเมืองอำนาจเจริญ ประกอบด้วยถนน จำนวน 114 สาย รวมความยาวได้ 103 กิโลเมตร โดยแยกเป็นถนนสายหลัก สายรอง ดังนี้
ถนนสายหลัก 3 สาย ความยาว 9 กิโลเมตร
ถนนสายรอง 59 สาย ความยาว 45 กิโลเมตร
ซอย 52 ซอย ความยาว 49 กิโลเมตร
โครงสร้างพื้นฐาน > ไฟฟ้า

ครัวเรือนที่มีการใช้ไฟฟ้า จำนวน 9,310 ครัวเรือน และมีไฟฟ้าใช้ครอบคลุม ทั้ง 30 ชุมชน ไฟฟ้าสาธารณะตามถนน ถนนสายหลักเมืองมีเกือบครบทุกสายเว้นแต่ถนนสายรอง และตามแยก ซอย ซึ่งยังขาดแคลนอีกหลายจุด
โครงสร้างพื้นฐาน > การประปา

จำนวนครัวเรือนที่ใช้น้ำประปามีจำนวนทั้งสิ้น 8,025 ครัวเรือน หน่วยงานเจ้าของกิจการประปา คือ การประปาส่วนภูมิภาค จังหวัดอำนาจเจริญ ผลิตน้ำประปาได้วันละ 10,560 ลูกบาศก์เมตร /วัน ปริมาณการใช้น้ำ 400 ลิตร/คน/วัน พื้นที่บริการจ่ายน้ำ 7 ตารางกิโลเมตร
โครงสร้างพื้นฐาน > การสื่อสาร

จำนวนโทรศัพท์ส่วนบุคคลในพื้นที่ จำนวน 3,309 เลขหมาย
จำนวนโทรศัพท์สาธารณะในเขตพื้นที่ จำนวน 536 เลขหมาย
ชุมสายโทรศัพท์ในเขตพื้นที่ จำนวน 1 แห่ง จำนวนคู่สายทั้งหมด 4,200 คู่สาย เปิดใช้ 2,331 คู่สาย
ที่ทำการไปรษณีย์โทรเลข จำนวน 1 แห่ง คือที่ทำการไปรษณีย์อำนาจเจริญ
สถานีวิทยุกระจายเสียงในเขตพื้นที่ มี 1 สถานี คือ สถานีวิทยุกระจายเสียงแห่งประเทศไทยจังหวัดอำนาจเจริญ
ระบบเสียงวิทยุไร้สาย 1 สถานี ของสำนักงานเทศบาลเมืองอำนาจเจริญ
หน่วยงานวิทยุสื่อสารในเขตเทศบาล ได้แก่ แม่ข่ายแสงเพชรของสำนักงานเทศบาลเมืองอำนาจเจริญ แม่ข่ายมิ่งเมืองของสถานีตำรวจภูธรอำเภอเมืองอำนาจเจริญ แม่ข่ายเมืองแมนของที่ทำการปกครองอำเภอเมือง แม่ข่ายเทพมงคลของที่ทำการปกครองจังหวัดอำนาจเจริญ
สถานที่สำคัญ

พระมงคลมิ่งเมือง
ศาลหลักเมือง
สวนมิ่งมงคล หอนาฬิกาอำนาจเจริญ
เขาดานพระบาท
สวนพุทธอุทยาน (สวนเฉลิมพระเกียรติ 80 พรรษา)
สวนมิ่งเมืองเฉลิมพระเกียรติ
พิพิธภัณฑ์พื้นบ้าน อำนาจเจริญ
พิพิธภัณฑ์พื้นบ้านวัดเทพมงคล (หอวัฒนธรรมนิทัศน์)
ศูนย์วัฒนธรรมจังหวัดอำนาจเจริญ (โรงเรียนอำนาจเจริญ)
สวนสระหนอกเม็ก อำนาจเจริญ
ศาลเจ้าปู่ อำนาจเจริญ
วัดเทพมงคล อำนาจเจริญ
วัดสำราญนิเวศ อำนาจเจริญ
พระเจ้าใหญ่ทันใจ (ศูนย์การค้าอำนาจเมืองใหม่ อำนาจเจริญ)
แหล่งข้อมูลอื่น

เว็บไซต์เทศบาลเมืองอำนาจเจริญ เก็บถาวร 2018-06-27 ที่ เวย์แบ็กแมชชีน
เว็บไซต์องค์การบริหารส่วนจังหวัดอำนาจเจริญ
เว็บไซต์จังหวัดอำนาจเจริญ
| ด ค กองค์กรปกครองส่วนท้องถิ่นระดับล่างในจังหวัดอำนาจเจริญ |
| --- | --- | --- |
| เทศบาลเมือง |  อำนาจเจริญ  |  |
| เทศบาลตำบล |  เมืองอำนาจเจริญ น้ำปลีก  นายม  ไก่คำ  นาวัง  นาหมอม้า  ชานุมาน ชานุมาน  โคกก่ง  เสนางนิคม เสนางนิคม  สิริเสนางค์  พนา พนา  พระเหลา  หัวตะพาน หัวตะพาน  รัตนวารีศรีเจริญ  เค็งใหญ่  ปทุมราชวงศา ปทุมราชวงศา  หนองข่า  ห้วย  นาป่าแซง  ลืออำนาจ อำนาจ  สามหนอง  ดงมะยาง  เปือย  โคกกลาง  |  |
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางบัวทอง  บางคูรัด  บางคูวัด  บางมูลนาก  บางแม่นาง  บางระจัน  บางรักพัฒนา  บางศรีเมือง  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
ตราสัญลักษณ์เทศบาลเมืองอำนาจเจริญ
ตัวเมืองอำนาจเจริญในปัจจุบัน
ย่านธุรกิจเมืองอำนาจเจริญ